Khalid Shaikh Mohammed predan američkim vlastima (5/3/03) - 2003-03-04
Pakistanski izvori tvrde da je glavni planer terorističkih napada na New York i Washington prebačen u američki centar za pritvor u Afga
Pakistan je priopćio da je Khalid Shaikh Mohammed, za koju se sumnja da je planirao terorističke napade na New York i Washington, predan američkim vlastima. Pakistanski ministar informiranja izjavio je da je on iz Pakistana prebačen “negdje drugdje u regiji”, dok drugi pakistanski dužnosnici kažu da je prebačen u američki centar za pritvor u Afganistanu. Američki dužnosnici odbili su komentirati ovu vijest. Američke i pakistanske vlasti zajedno ispituju Mohammeda sve otkako je prošlu subotu uhićen u blizini Islamabada. Vlasti se nadaju da će uhićenik otkriti pojedinosti o financiranju al-Qaide i njenim budućim metama, te da će od njega doznati gdje se nalazi Osama bin Laden. ****** U Francuskoj - objavljen je uhidbeni nalog za Khalidom Sheikhom Mohammedom. Prema riječima francuskog ministarstva pravosuđa, nalog je izdan u vezi s istragom terorističkog napada na sinagogu u Tunisu u travnju prošle godine. U tom je napadu ubijeno oko 20 osoba, uglavnom njemačkih turista. Vjeruje se da je bombaš-samoubojica bio u kontaktu s Mohammadom putem satelitskog telefona samo nekoliko trenutaka prije napada.